ྗེ་རརྣ་ཤྲིས་སྦྱར་བའོ། །ཡང་ལེན་ཅིག་བུ་འབོར་གནས་སྐ་བ། །དགམས་ཡོན་ཏན་དཔལ་གྱིས། །བླ་མ་ལ་བྷམ་ཁྲིད་གནང་བའི་ཞུ་བ་ཕུལ་པ་ལ། །དམ་བཅའ་དམ་པའི་ཕྱིར་ཞུ་བ་མ་གནང་ཙ། །ཡང་ཡང་ཞུ་བ་ལ་ཕོབ་ཅིང་། །བསྟོད་པ་དང་། །དམ་བཅའི་ཚིགས་བཅད་འབུལ་ཞིང་། །དྲུང་ནས་ཞལ་ཏ་ཐུགས་ལ་བཏགས་དགོས་ཞུས་པ་ལ། །ལན་ཅིག་ཞལ་ཏ་འདི་གསུང་པའོ། །གུ་རུ་ལ་ན་མོ། །གནས་ལུག་རྟོགས་པའི་རང་རིགས་མངོན་དུ་གྱུར། །དེ་རྗེས་ཟད་པས་གཞན་དོན་དུས་ལ་བབ། །དོན་གཉིས་ལྷུན་གྲུབ་དཔལ་ལྡན་བླ་མ་རྗེ། །སེམས་མི་ཕྱེད་གདུང་བས་གཙུག་གིས་འདུད། །ཚེ་འདི་བློས་བཏང་བསྒྲུབ་པ་མཐར་ཕྱིན་ཅིང་། །ཕྱི་མའི་ལམ་སྣ་ཟིན་པར་བྱ་བའི་ཐབས། །དད་ལྡན་གྲོགས་ཀྱིས་ཡང་ཡང་བསྐུལ་བ་ལ། །ལེགས་པར་སོམས་དང་དད་ལྡན་གྲོགས་པོ་དག ཁྱེད་ཕ་ཚན་དང་གཉེན་འདུན་ཐམས་ཅད་ཀྱིས། །དངོས་པོས་བསྗོངས་ནས་གྲྭ་སར་མངག་པ་ལ། །རྒྱུད་གཞུང་གསང་སྔགས་ལག་ལེན་ཐམས་ཅད་ལ། །བསླབ་པའི་སློབ་ཉེར་མཁས་པ་བྱས་ན་ལེགས། །མཁས་གྲུབ་འཛམ་པའི་བླ་མ་བསྟན་ན་འཐད། །སྡེ་དགོན་གྲྭྭ་སར་དམིགས་སློབ་འབྲིམ་ན་རུ། །དབེན་གནས་བྲག་ཁྲོད་གོངས་ཀྱིས་རྩེ་མོ་འདིར། །སྤྲང་པོ་ང་དང་གླ་བ་གང་མོ་གསུམ། །སྡུག་བསྒུར་སྤྲང་འདུག་བྱེད་པའི་ས་ཡིན་པས། ཁྱེད་བྱེས་ཀྱི་གྲྭྭ་ས་འདུག་གནས་མེད། །ཡང་ཅིག་ལེགས་པར་སོམས་དང་གྲོགས་པོ་དག །རང་དང་འགྲོགས་པར་འོང་བའི་གྲོགས་རྣམས་ཀྱིས། །གཞུང་དང་གསང་སྔགས་ལག་ལེན་ཐམས་ཅད་ལ། །ལེགས་པར་སློབས་སྦྱངས་བྱས་ནས་མཁས་པ་དང་། །དཔེ་ཆ་ལྷ་རྟེན་མཆོད་ཆའི་དངོས་པོ་དང་། །ཡོན་བདག་གྲྭྭ་སློབ་གཉེན་འདུན་ཐམས་ཅད་སོགས། །བརྩེ་བའི་འཁོར་ཚོགས་རྣམས་དང་ལྡན་པ་དང་། །དེ་འདྲའི་ཕུན་གསུམ་ཚོགས་པ་འབྱུང་བའི་དུས། །སྙན་པའི་གྲགས་པ་རང་གིས་ཐོས་དུས་ལ། །ཞེ་འགྱོད་སྐྱེས་ན་ཕྱིས་པའི་དུས་ཡིན་པའི། །ལེགས་པར་སོམས་དང་ད་ལྟ་ལོང་ཡོད་ཡིན། །ཧེ་ཧེ། །ད་རུང་ཞག་བར་གཞལ་བྱ་བཏང་མཛོད། །ལྡེམ་ཀྱང་མེད་ན་དགེ་འདུན་འཚོགས་གོང་དུ། །དམ་བཅའ་ལེན་ཅིང་འགྲུབ་པའི་སྨོན་ལམ་བཏབ། །རི་ཁྲོད་ཀྱིས་དགེ་འདུན་འཚོགས་པའི་གང་། །ཚེ་འདི་བློས་བཏང་བྱེད་པའི་བཤེས་གཉེན་གྱིས། །སྤྱིར་གྱི་ཚེ་དང་བསྒྲུབ་པ་མཉམ་པ་དང་། ཁྱད་པར་ལོ་བཅུའི་དམ་བཅའ་འབུལ་བ་ལེགས། །དེ་ལྟར་འགྲུབ་པའི་སྨོན་ལམ་ཀུན་གྱིས་མཛོད། །རང་དོན་བསྒྲུབ་ལ་བར་ཆད་མི་འབྱུང་ཞིང་། །དམ་བཅའ་མཐར་ཕྱིན་དོན་གཉིས་ལྷུན་གྲུབ་ཤོག །ད་ནི་ཅིས་ཀྱང་བྱང་ཆུབ་བསྒྲུབ་པའི་ཕྱིར། །དེ་ཚེ་སྔོན་ནས་སྦྱོངས་པའི་འཕྲོ་ཡིན་པས། །ཆོས་གེགས་བླ་མས་བྱས་བདུད་ཡིན་ཕྱིར། །ད་ནི་ཐར་པ་བསྒྲུབ་པའི་གྲྭོས་འདེབས་བརྗོད། །ཀྱེ་མ་ཧོ། །འཁོར་བའི་ཆོས་ལ་བློ་གཏད་མེད་པའི་ཕྱིར། །ཐུབ་པ་ཉིད་ཀྱང་རྒྱལ་སྲིད་ཀུན་སྤངས་ནས། །རབ་ཏུ་བྱུང་བའི་ཚུལ་ཡང་དེ་ལ་དགོངས། གྲུབ་བོ་གོང་མ་རྣམས་ཀྱིས་དཔལ་འབྱོར་ཡང་། །བསྐྱུར་ནས་ཅིག་པུར་རི་ལ་བྲོས་པ་དེ། །བཙིད་ལས་ཐོ་ཅོ་དགོས་སྟོན་བྱེད་པ་མིན། །འཁོར་བའི་ཆོས་ལ་ཅི་གནས་ཤེས་པ་ཡིན། །བཀྱེ་ཀ་འདུ་འཛི་གཡེང་བ་སྤང་བ་དེ། ཁོང་རྒོ་ངན་ཅིང་ཤེས་ཉན་ཆུང་བ་མིན། །རྒྱུད་གཞུང་གསང་སྔགས་ཀུན་ལས་གསུངས་པ་བཞིན། །ཚེ་འདི་མ་རྟག་སྒྱུ་མས་བྲིད་པའི་ཕྱིར། །ཕྱི་དོན་ཐར་པ་གཉེར་བའི་ཆེད་ཕྱིར་ཡིན། །དེ་ཕྱིར་ཤེས་ལྡན་གྲོགས་པོ་གསོན་མཛོད་དང་། །ལར་ཆོས་བསླབས་པའི་སློབ་གཉེར་མཁས་ན་ཡང་། །ལས་འབྲས་ཤེས་བཞིན་རང་རྒྱུད་མ་དུལ་ན། །གྲྭྭ་འཁོར་གཞན་ལ་བཤད་ཀྱང་དགོས་དོན་ཆུང་། །དཔེར་ན་བསྙོན་པས་བསྙོན་པ་བཅོས་དང་མཚུངས། །དེ་ཕྱིར་དང་པོ་རང་རྒྱུད་དུལ་བ་གཅེས། །དཔེ་ཆ་ལྷ་རྟེན་མཆོད་ཆ་ལེགས་ན་ཡང་། །ཕལ་ཆེར་ཆགས་སྡང་སེར་སྣ་འབྱུང་བའི་རྒྱུ། །དཔེར་ན་འོད་ལ་ཆགས་པའི་ཕྱེ་ལྷེབ་འདྲ། །དེ་ཕྱིར་སྣང་སྲིད་ཆོས་སྐུར་སྦྱང་ན་ལེགས། །འཁོར་དང་དགྲྭ་སློབ་གཉེན་འདུན་མང་ན་ཡང་། །ལར་ཕལ་ཆེར་ཆགས་སྡང་གིས་འདུ་འཚོགས་ཡིན། །དཔེར་ན་ལུང་མདོར་ཤ་འཁྱམས་འགྱིལ་དང་འདྲ། །ལར་རང་ཅིག་པུར་དབེན་གནས་བསྟན་ན་འཐད། །བཙན་ཕྱུག་ཕུན་སུམ་ཚོགས་པའི་ཡོན་བདག་གིས། །འབྱོར་པའི་ལོངས་ལོངས་བདག་ལ་སྤུངས་ན་ཡང་། །དཔེར་ན་བརྩོན་བུས་ཤ་ཆང་སྤག་དང་མཚུངས། །རང་གིས་སྲོག་དང་བརྗེད་སྲིད་བག་ཟོན་མཛོད། ཆོས་རྒྱགས་བསོད་སྙོམ་ལ་ཡང་འབྱུང་བ་ཡིན། །ལར་དུས་འདི་ནས་བཟུང་སྟེ་སངས་རྒྱས་བར། །རང་ཉིད་བཟོད་པའི་གོ་ཆ་ཐོབ་ན་ཡང་། །སྣོད་ལྡན་གཞན་ལ་གནོད་པའི་ཆེད་ཕྱིར་དུ། །གྲོགས་དང་སློབ་མ་ཆགས་སྡང་ཅན་གྱི་རིགས། བཙན་ཕྱུག་ལོངས་སྤྱོད་ཕུན་སུམ་ཚོགས་གྱུར་ཀྱང་། །དཔང་དུ་བྱུང་བའི་སྦྲུལ་བཞིན་སྤངས་ན་ལེགས། །ཞེ་འདྲས་མེད་པའི་ཐབས་མཁས་དགོས་བ་ཡིན། །རང་ལ་བསྔོས་པའི་སྲོག་བཅད་ཤ་ལ་སོགས། །མི་རྒེ་བཅུ་པོ་མིག་གིས་རྡུལ་བཞིན་སྲུངས། །ལས་འབྲས་བསླུ་མེད་བར་དོའི་དུས་སུ་འཇིག །དགོངས་འདུས་ནས། །ཅི་ལྟར་མུ་ནག་སྫས་ནག་ལྟར། །ཅེས་གསུངས་དོན་ཀྱང་དེ་ལས་དགོངས་པ་ཡིན། །མི་དགེ་བཅུ་སྤངས་དགེ་བཅུ་སྤྱོད་པ་ནི། །བར་དོའི་དུས་ལ་དག་སྣང་འབྱུང་བ་སྟེ། །དགོངས་འདུས་ལས། །ཟླ་བ་དཀར་དང་རྫས་དཀར་ལྟར། །ཅེས་གསུངས་དོན་ཀྱང་དེ་ལས་དགོངས་པ་ཡིན། །གྲོགས་མང་ནང་ན་དགེ་སྦྱོར་བྱེད་པའི་དུས། །གཞན་སྐྱོན་བཏག་ན་ཆགས་སྡང་འཕེལ་བའི་རྒྱུད། །དེ་ཕྱིར་དུས་དང་གནས་སྐབས་ཐམས་ཅད་དུ། །རང་གིས་སེམས་ལ་སྐྱོན་ཡོན་ཅི་འདྲ་སྣང་། །རྒྱུན་དུ་བརྟག་ནས་ལམ་དུ་ཁྱེར་བ་དེ། །ཐེག་ཆེན་རྣོར་པའི་ཁྱད་ཆོས་ཡིན། །ཕྱིན་གྲོགས་པོའི་ངན་མཚང་མཐོང་དུས་ལ། །རང་སེམས་འཁྲུལ་པའི་གཟུགས་བརྙན་འཆར་བར་ངེས། །དཔེར་ན་རང་བྱད་དྲི་མས་གོས་པའི་གཟུགས། །མེ་ལོང་དག་པའི་ངོས་ལ་ཤར་བ་འདྲ། །མེ་ལོང་ཅིག་ནས་གཉིས་ལོགས་པའི། །བརྒྱ་ཕྲག་མང་པོར་བལྟས་པར་གྱུར་ན་ཡང་། །རང་གི་བཞིན་གྱིས་དྲི་མ་དག་པར། །གཟུགས་བརྙན། གང་ཡང་ཡག་པར་མི་འགྱུར་ལྟར། །ནང་དུ་འཁྲུལ་པ་མ་ཟད་བར་དུ་ནི། །ཕྱི་རུ་ཀུན་ཏུ་བཟང་བྱོན་ན་ཡང་། །ལས་ཀྱིས་གཤིན་རྗེ་ཆེན་པོར་མཐོང་བ་ཡིན། །དེ་ཕྱིར་རང་དོན་གཞན་དོན་ཅི་བྱེད་ཀྱང་། །ཐོག་མར་རང་སྐྱོན་རིག་ཅིང་ཆོད་པ་མཛོད། །དེ་ལྟར་མཛད་ན་རིན་ཆེན་གླིང་དང་འདྲ། །དགོས་འདོད་ཚེ་འདིར་འབྱུང་བ་ཐེ་ཚོམ་མེད། །བཀའ་རྒྱུད་གོང་མ་རྣམས་ཀྱི་རྣམ་ཐར་གཟིགས། །རང་ཆོས་བརྒྱད་ལ་འགུལ་འཆུག་མ་ཕོག་པར། །གཞན་དོན་བྱེད་དགོས་ཟེར་བའི་འུད་རྒོག་ཅན། །རང་གི་རང་ལ་ངོ་ཚ་མི་སྣང་ལྟོས། །བཀའ་རྒྱུད་གོང་མས་ཐུགས་ཁྲིལ་བཏང་དོགས་ཡོད། །ཆོས་ཁར་བཤད་ཤེས་ཀྱང་སྣའི་ཕྱག་དོག་ཡོད། །རང་གིས་ཆགས་སྡང་འཁྲི་བ་མ་ཆོད་པར། །ལས་འབྲས་གཞན་ལ་བཤད་ཟེར་གད་མོའི་གནས། །དེ་ཕྱིར་དང་པོ་རང་རྒྱུད་དུལ་གཅེས། །འཁོར་གྱིས་ཐོག་མ་དུག་ལྔ་འདུལ་ཙམ་ན། །དེ་ནས་སྣོད་ལྡན་བུ་ལྟར་བསྐྱངས་བས་མཐར། །ལུང་ལས། །ཐོག་མར་བདག་ཉིད་རྟོགས་བྷམ་བསྒྲས། །ཅེས་གསུང་དོན་ཀྱང་དེ་ལ་དགོངས་པ་ཡིན། འོན་ཀྱང་ཚིགས་བཅད་ཙམ་ཅིག་བཤད་ན་ཡང་། སངས་རྒྱས་བསྟན་འཛིན་ཡིན་པས་གཤེ་མི་རུང་། །སྤྱོད་དགུ་དོར་ནས་བྷཾ་ལ་འཇུག་པ་ཡང་། ཐོག་མར་མཚན་ཉིད་ལྡན་པའི་བླ་མ་དགོས། །མཚན་ཉིད་མི་ལྡན་བླ་མ་བསྟན་མི་རུང་། །རྗེ་གོང་མ་ལ་སྲི་ཞུ་མེད་པའི་ཕྱིར། །རང་གིས་རྒྱུད་ལ་ཡོན་ཏན་མ་ཤར་ཡང་གཞན་རྒྱུད་བཅོས་པའི་ཐབས་ཀྱང་ཤེས་མི་འགྱུར། །དཔལ་ལྡན་རྗེའི་ཡོན་ཏན་མ་མཐོང་བས། །ནང་ཆགས་སྡང་གིས་གདུབ་རྩུབ་དྲག་པའི་ཕྱིར། །ཆོས་མཛད་གྲོགས་ལ་བརྩེ་གདུང་མེད་པ་ཡིན། །ནད་ཁེ་དྲིགས་སྤྲོས་པས་འཆིངས་པའི་རྟགས། །གྲོགས་ཆོས་བརྒྱད་ཅན་དང་འགྲོག་ལ་རྒ། །རང་གི་རྒྱུད་ལ་བྱིན་རླབས་མེད་པའི་རྟགས། །འཁོར་དང་སློབ་མ་ཕིར་ཕྱིར་དྲེད་པ་ཡིན། །རང་ལ་རེ་བའི་འཁོར་དང་གཉེན་འདུན་གྱང་། །ཚེ་འདི་ཡུད་ཙམ་ཅི་བྱས་རུང་བསམ་ནས། །ཕྱི་མ་ཐར་པའི་ལམ་ལ་མི་བསྐུལ་བར། །ཚེ་འདིར་ཁེ་དྲག་བསྒྲུབ་པའི་དོན་ལ་བརྩོན། །དེ་ཕྱི་བླ་མའི་གཟུགས་ཕུང་ལེགས་ན་ཡང་། །ནད་བདུད་ཀྱི་སྤྲུལ་པ་ཡིན་པར་གསུང་། །འདི་འདྲའི་བླ་མ་བསྟན་པར་མི་བྱ་སྟེ། །བློ་ཁེ་དྲག་གིས་དབང་དུ་བསྒྱུར་བའི་ཕྱིར། །ཡར་མི་འགྲོ་སྐབས་གྷའི་དབྱུག་དོ་ཡིན། །ལོང་བས་ལོང་བ་དཔང་པོར་འཛིན་དང་མཚུངས། །གདམས་ངག་མ་ཞུས་སྔོན་ལ་བཏགས་པ་ཅེས། །གཤོ་བསྐུར་མེད་པའི་ངང་ནས་སྤངས་ན་ལེགས། འོན་ཀྱང་ཁྲིད་ལུགས་ཙམ་ཅིག་མཛད་ན་ཡང་། །ཀུན་བཟང་ཐུགས་སྲས་ཡིན་པས་བརྙས་མི་བྱ། །མདོར་ན་བླ་མས་མི་དགེ་རིགས་སྤྱད་ཀྱང་། རང་གིས་མ་དག་སྣང་བར་ཤེས་པར་མཛོད། །རྒྱུད་གཞུང་གསང་སྔགས་ཀུན་ནས་གསུང་པ་བཞིན། །མཚན་ཉིད་ལྡན་པའི་དཔལ་ལྡན་བླ་མ་དེ། །ཀུན་ཏུ་བཟང་དང་རྡོ་རྗེ་འཆང་ལ་སོགས། །རྒྱལ་བ་ཀུན་འདུས་ངོ་བོ་ཡིན་གྱུར་ཀྱང་། །དུས་མཐའི་གདུལ་བྱ་རྣམས་ལ་དགོངས་པའི་ཕྱིར། མཛད་ཚུལ་མི་རུ་སྣང་ནས་དམ་ཆོས་སྟོན། །བཀའ་རྒྱུད་དགོངས་པ་ཐུགས་ལ་མངའ་བའི་ཕྱིར། །གཞན་རྒྱུད་བཀྲོལ་བའི་ཐབས་ལ་མཁས་པ་ཡིན། །རང་འདོད་ཟད་པས་གཞན་དོན་དུས་ལ་བབ། །དུས་ལ་བབ་པའི་མཚན་ལྡན་བླ་མ་དེ། །རྐ་བས་བཙལ་ནས་རྒྱུན་དུ་བསྟོན་ན་ལེགས། །གཡེལ་བ་མེད་པར་གསོལ་བ་བཏབ་པ་ན། །བྱིན་རླབས་དུས་ལ་འཇུག་པར་ཐེ་ཚོམ་མེད། །བླ་མས་གདམས་ངག་ཅི་ལྟར་དབོག་པ་བཞིན། །ལྡོམ་ཀྱང་མེད་པར་ཅིག་པུར་གཅུན་བ་ན། །རང་རིགས་རྟོག་པ་དྷོ་རུས་འཕྲོད་པ་ཡིན། །མདོར་ན་མི་ཆོས་ལྷ་ཆོས་གང་བྱེད་ཀྱང་། །ད་ལྟའི་ཤེས་པ་འདི་ལ་རག་ལས་པས། །ན་ཉིང་སྐྱེས་པའི་དད་མདུན་ཉམས་རྟོགས་སོགས། །ལེགས་པའི་ཡོན་ཏན་སེམས་ལ་གང་ཤར་ལ། །ན་ཉིང་ཚོད་ལ་དོ་གཅིག་ལེགས་བརྟགས་ནས། །འཕར་སྐྱེད་ཅི་ཙམ་གཅིག་ཐོན་གཅིག་ལྟ་བ་གཅེས། ། དེ་བཞིན་ལོ་དང་ཟླ་བ་ཞག་ལ་སོགས། །སྔས་ཉིན་ཚོད་ལ་ཕྱིས་ཉིན་ཅི་ཙམ་འཕར། །ཉོན་མོངས་དུག་ལྔའི་འཁྲུལ་རྟོགས་ཙི་ཙམ་ཚོད། །རང་སེམས་དཔང་པོར་བཞག་མཛོད་ལ། །ལེགས་པའི་དགེ་བ་འགྲོ་བ་ཡོངས་ལ་བསྔོ། །མྱོང་བའི་ཉམས་རྟོགས་བླ་མ་རྗེ་ལ་ཕུལ། །རྟོགས་པའི་ཡེ་ཤེས་སེམས་ལ་ཤར་ན། །གནས་ཆ་བརྟེན་པ་ཉིན་མཚན་འཁོར་ན་ཡང་། །ཐར་པ་བགྲྭོད་པའི་ལམ་ལ་ས་མི་ཆོད། །ཆོས་བསྒྲུབ་པ་ལ་འཕར་སྐྱེད་མ་ཐོན་ཅིང་། །ཚེ་འདིའི་སྤྲོས་པ་ཕིར་ཕིར་ཆེ་བ་ན། །ཕྱི་མ་དམྱལ་བར་འགྲོ་བའི་སྔ་ལྟས་ཡིན། གནས་ལུགས་ཆོས་ཉིད་མཐའ་བྲལ་ལ་སོགས་པ། །འུད་རྒྱང་ཁ་ཚུགས་ཅི་ལྟར་མཐོ་ན་ཡང་། བརྗོད་མཁན་ཤེས་པ་རང་དེ་འཁོར་བ་བརྒྱུད། །དེ་ཕྱིར་ཚེ་འདིའི་སྤྲོས་པ་དྲན་པའི་དུས། །བདུད་རྣམས་སྙིང་དུ་ཞུགས་ནས་བསླུ་ངེས་པས། །ནམ་འཆི་ཆ་མེད་དྲན་པ་གནད་ཅིག་ཡིན། །བཀའ་རྒྱུད་བླ་མ་སྤྱི་བོའི་གཙུག་ཏུ་བྷམ། །མོས་གུས་འགྱུར་མེད་སྙིང་གིས་དཀྱིལ་ནས་སྐྱེད། །དུས་བཞིར་ཆོད་ལ་གསོལ་བ་དྲག་ཏུ་ཐོབ། བླ་མའི་བྱིན་རླབས་རྒྱུད་ལ་འཇུག་ཙམ་ན། །ཚེ་འདིའི་སྤྲོས་པ་གཏིང་ནས་ཆོད་པ་ཡིན། །བླ་མ་རྗེ་ལ་གསོལ་བ་མ་བཏབ་ན། །རང་གིས་རྒྱུད་ལ་རྟོགས་པ་མི་འཆར་བས། །རྒྱུན་ཆད་མེད་པར་ལྷན་དུ་འགྲོགས་ན་ཡང་། །རང་དང་འདྲ་བའི་མི་རུ་མཐོང་བའི་ཕྱིར། །བྱིན་རླབས་ཁྱི་བསེ་ལྷག་པ་འཇུག་མི་སྲིད། །དེ་ཕྱིར་བླ་མ་སངས་རྒྱས་དངོས་སུ་ལྟོས། །ཐུགས་ཀྱི་མི་ཁྲེལ་བའི་སྲི་ཞུ་མཛོད། །བླ་མའི་ཐུགས་ལ་འཐད་པའི་གྲྭྭ་འཁོར་དང་། །གཞན་ཡང་ཆོས་མཐུན་གྲོགས་པོ་ཐམས་ཅད་ཀུན། །བྱང་ཆུབ་སེམས་དཔར་ལྟོས་ལ་སིང་ནས་སྐྱོངས། ཁྱད་པར་རང་དང་ཡོན་ཏན་མཉམ་པའི་གྲོགས། །ཤེས་ན་ཐར་པ་བགྲྭོད་པའི་གྲོགས་ཡིན་ཅིང་། །མི་ཤེས་འཕྲོག་ཅན་དེ་དམྱལ་བར་ལྟུང་། །དེ་ཕྱིར་ཚུར་ནི་གཤེ་བསྐུར་ཅི་བྱས་ཀྱང་། །ལན་དུ་སྙིང་ནས་ཡོན་ཏན་བརྗོད་པ་དེ། །ལས་འབྲས་མཁྱེན་པ་རྣམས་ཀྱིས་ཁྱད་ཆོས་ཡིན། །ལས་འབྲས་མི་བརྩི་མཁས་པར་བརླམ་པ་རྣམས། །བླུན་པོ་ཡིན་པར་རྒྱུད་ནས་གསུངས་པའི་ཕྱིར། །གྲོགས་ཀྱི་ཞེ་ཁྲེལ་མེད་པའི་བརྩེ་གདུང་མཛོད། །གྲྭངས་ཤན་ཆོས་སྐྱོང་རྣམས་ཀྱི་ཕྱེ་པ་ཡིན། མཆོད་གྲོགས་ཐམས་ཅད་བྱང་ཆུབ་སེམས་དཔའ་ལྟར་ལྟོས། །ཐུགས་ཀྱི་མི་ཁྲེལ་བའི་བརྩེ་གདུང་མཛོད། །རང་ལུས་སྣང་སྟོང་ཡི་དམ་ལྷ་རུ་ལྟོས། །ལྷས་མི་ཁྲེལ་བའི་བསྙེན་བསྒྲུབ་དམ་པ་མཛོད། །གཡོ་སྒྱུ་མེད་པའི་དྲང་རྐང་རིན་པོ་ཆེ། །རངས་སེམས་རང་ལ་མི་ཁྲེལ་པ་ཅིག་མཛོད། །ཚེ་སྟོད་གཡེང་ཞིང་འཆི་ཁར་འགྱོད་པ་དེ། །རྐང་ངན་རྒན་མོ་སྟོན་ཁར་སྡུག་དང་མཚུངས། །དེ་ཕྱིར་སྙིང་རུས་ཅན་གྱི་མི་ཡོད་ན། །ཚེ་འདི་ཡུད་ཙམ་སྐྱིད་སྡུག་གང་ཡང་རུང་། །ནོར་རྫས་མང་ན་དགེ་སྦྱོར་གེགས་ཡིན་སྤངས། །ཆོས་བྱེད་མུ་གེས་ཤི་བ་ཐོས་མ་མྱོངས། །གལ་ཏེ་ཤི་ཡང་སྔོན་གྱིས་ལས་ཡིན་ཏེ། །གྲྭེ་འབྱར་ཕོ་ཐོག་ལ་སོགས་མ་ཞུབས། །ཕྱུག་པོ་མུ་གེས་འཆི་ཟེར་མང་པོ་ཐོས། །ཟོག་རྫས་ལུས་པས་ཆགས་སྡང་འཁྲུག་པ་མང་། །ནོར་གྱི་སྙིང་པོར་རང་སེམས་དྲི་མེད་ཡིན། །སྙིང་ནོར་ཟོག་ལ་མ་བྱེད་ཆོས་ལ་མཛོད། །འཆི་ཁ་བློ་བདེ་གདེངས་ཅིག་ཨི་ཐོབ་ལྟོས། །ཡ་འདྲེན་མ་ར་མ་བྱེད་ཡར་ལ་ལྟོས། །གྲུབ་པ་གོང་མ་རྣམས་ལ་དཔང་པོར་མཛོད། །